Lanki distritu

Lanki distritu (kastilla simipi: Distrito  de Langui) nisqaqa Piruw mama llaqtapi, huk distritum hatun Kana wamanipi, Qusqu suyupi. Uma llaqtanqa Lanki llaqtam (341 runa, 2007 watapi). Lanki llaqtaqa tarikun Lankilayu quchap hap'isqanmi. Lankiqa qanchis aylluyuqmi: Kunti Qiqra, Ñawichapi, Chankarani, Urinsaya, Ñawi Chaqupata, Kunti Wiluyu, Yana K'uchu, tawa waranqa kuraq lamar quchap patanpim tarikun, Apu Yana Urqup hayt'ananpi. Runankunataqmi truchata quchapi, uywata michispa chakrata llamk'aspa tiyanku.

Lanki llaqtaqa Layu llaqtapiwan chiqap yuyana kawsayniyuqmi, ñawpa runakunaqa tiyarqanku Hatun K'ana llaqtaman hap'isqa, chayman mistikuna chayamuptintaq sumaq quchayuq kaptin muyuriqninpi tiyaykurqanku, Alencastrecuna, Caballerokuna, Esquivelkuna, Medranokuna, Qhawatakuna (Ccahuata nisqa), huqkunapiwan, mistikama ñawpa runakunap hallp'ankunata hap'ipakuspan asindakunata kamarirqanku. 

Qusqu llaqtapi Asuntos Indigenas nisqa ayllukunamata tupapakuq kamarikuptinña, runakuna ayllukunata huñunarirqanku. Chay patamantaq Piruw suyu umalliq Juan Velasco Alvarado, Ayllukunata riqsirispan runakunaman allpanta kutichipurqan, chay p'unchawmantam kunankama ayllukuna kawsachkallan.

1783 nisqa yupaychasqa watakunapi Tupaq Amaru Lankip Yanaurqupi pakakurqan, hinallataq huk kura qutullawan hap'irqachisqa Ispañul mistikunawan, pistulantapis wikch'ukunankama, imahinata watucharquspanku khuyayta ñak'arichispa qharataspa Tinta llaqtaman aparisqanku.

Lanki llaqtaqa allin qharipunim sayayninpi, kunankamapas, Chiyaraqhi patapi tupachkallanku Chiqa ayllukunawan sapa wata iskaychunka iniru killapi.

 Uywakuna 
 Waqar Ardeidae
 Wallata Chloephaga melanoptera
 Turpiña, ujujuy, suk'a icha ajuya Fulica gigantea 
 Qiwlla Laridae
 Mayu sunsu Nycticorax nycticorax
 Trucha: Oncorhynchus mykiss
 Chiñichallwa Orestias agassizii
 Q'arachi genus Orestias
 Pasupakuy, yuraqkunka suksu icha ch'iwanku Turdus albicollis
 Chullumpi (Rollandia rolland) 
 Qiruqiru
 K'itawallpa
 pejerey

 Simikuna 
Distritupiqa aswanta qhichwa simitam rimanku.
 Distritu / Pruwinsya Kastilla simita rimaqkuna  /1    % Indihina simita rimaqkuna  /1, /2   % Lanki distritu37416.01,96183.8 K'anas pruwinsya2,5637.631,15492.3

 /1 Rimaqkuna: 5 / 5+ wata 

 /2 Indihina simi: qhichwa simi, aymara simi, ashaninka simi icha huk indihina simi (mana hawa simi)

 Pukyu: www.inei.gob.pe/ 

 Distritupi paqarisqa 
Andrés Alencastre Gutiérrez (Killku Warak'a), qhichwa qillqaq

 Kaypipas qhaway 
 Apurimaq mayu
 Chimpulla q'asa
 Pampamarka qucha
 Qiswa chaka
 Raya walla

 Pukyukuna 

 www.inei.gob.pe
 Piruwpi pruwinsyakuna distritukunapas: Yupaykuna (INEI)
 Hawa t'inkikuna 
 Saywitu: Qusqu suyu
 Lanki distritumanta

Katiguriya:Distritu (Piruw)
Katiguriya:Distritu (Qusqu suyu)
Katiguriya:Distritu (K'anas pruwinsya)